**A „Wedding Wood” nyereményjáték**

**Nyereményjáték Szabályzata**

1. **A Játék szervezője**

A Wedding Wood (<https://www.facebook.com/weddingwoodbudakeszi>) Facebook rajongói oldalon (a továbbiakban: Rajongói oldal) szervezett nyereményjáték (a továbbiakban: Játék vagy Játékok) szervezője a Global Partytrend Kft. (székhely: 1095 Budapest, Mester utca 61., cégjegyzékszám:

01-09-173843) (a továbbiakban: Szervező).

1. **A játékban való részvétel feltétele**

2.1 A Játékokban kizárólag magyarországi lakó- vagy tartózkodási hellyel, valamint a magyar hatóság által kiállított érvényes személyazonosító igazolvánnyal rendelkező, 18. életévét betöltött magyar állampolgár vehet részt, aki nem esik a 2.5 pontban meghatározott személyi körbe, cselekvőképessége nem korlátozott (a továbbiakban: Játékos) továbbá, aki

* a Játék meghirdetését követően, azaz 2023. február 14. napjától legkésőbb 2023. március 31., 24:00 óráig kizárólag előleg átutalással lefoglalja saját esküvőjét, valamint
* kedveli az általa lefoglalt esküvői helyszín (azaz a Wedding Wood vagy a Wedding Lake // „@weddingwoodhungary” vagy „@weddinglakehungary”) hivatalos Instagram oldalát és a Wáberer Medical Center („@waberermedicalcenter”) hivatalos Instagram oldalát
* továbbá hozzájárul ahhoz, hogy Szervező a Játék során a Játékos által rendelkezésre bocsátott személyes adatait Játékszabályzatban rögzítettek szerint az adott Játékkal összefüggésben kezelje, és
* a részvétellel a jelen szabályzatban (a továbbiakban: Játékszabályzat) írt valamennyi feltételt elfogadja.

2.2 Azok az esküvő foglalások, amelyek a jelen Játékszabályzatban foglaltaknak nem felelnek meg, az adott Játékból automatikusan kizárásra, míg az érvényes esküvő foglalások számítógépes rögzítésre kerülnek. Szervező valótlan adatokat megadó Játékosokat kizárhatja az adott Játékból.

2.3 Szervező kizárólag azokat az esküvő foglalások tekinti érvényesnek, amelyeket a Játékosok saját maguk által regisztrált e-mail címmel küldenek be az adott Játékba. Amennyiben a Játékos nem saját maga által regisztrált e-mail címet, illetve nem saját e-mail címet vesz igénybe, a Szervező kizárja a Játékokkal, illetőleg a nyereménnyel kapcsolatos, e-mail fiók használat jogosultságából fakadó vitákkal kapcsolatos mindennemű felelősségét. Szervező a nyeremények átadásakor ellenőrzi Játékos adatinak azonosságát, és amennyiben nem egyeznek, úgy megtagadhatja a nyeremény átadását.

2.4 A Játékos tudomásul veszi, hogy a Játékok technikai infrastruktúrájának tartalma, teljesítménye, üzenet- és adatátviteli-, valamint válaszadási sebessége a kiszolgáló technológia függvénye, és ezáltal ezeket kedvezőtlenül befolyásolhatja olyan, a Szervezőn kívülálló tényező, mint például (de nem kizárólagosan) kapcsolati hiba, a szerver számítógépek teljesítménye, a hálózati leterheltség, a hálózati torlódás, a lefedettség, valamint a biztonságos hálózati kapcsolat fenntartása. A Szervező kizárják a mindennemű felelősségüket a jelen pontban meghatározottokból eredő hibáért, késedelemért vagy bármilyen ilyen jellegű körülményért.

2.5 Játékokból ki vannak zárva a Szervező a Játék szervezésében részt vevő egyéb harmadik személyek, továbbá ezek alkalmazottjai és megbízottjai és ezen személyek a Polgári Törvénykönyvről szóló 2013. évi V. törvény 8:1. § (1) bekezdésének 1. pontjában meghatározott közeli hozzátartozói.

2.6. A nyeremény kisorsolása kézi húzással történik a HillSide Bisztroban. Sorsolás helyszíne: 1123 Budapest, Alkotás utca 55-61., földszint

**3. A nyereményjáték időtartama**

3.1 A játék 2023.02.14. 00:00 órától 2022.03.31. 24:00-ig tart.

**4. Nyeremény**

4.1 Szervező a 2.1 pontban meghatározott Játékhoz kapcsolódóan 2 (kettő) nyertest sorsol ki. A Játék nyereménye: kétszer egy darab 150.000,- Ft, azaz százötvenezer forint értékű ajándékkártya, amely beváltható a Wáberer Medical Center magánegészségügyi szolgáltató szolgáltatásaira az ezen az oldalon rögzített feltételekkel: <https://wmc.hu/ajandekkartya> a továbbiakban: Nyeremény). A sorsolás véletlenszerűen történik.

 4.2 A nyeremény a sorsolás napjától számított egy év határozott időn belül használható fel.

4.3 A Nyeremény másra át nem ruházható, és készpénzre nem váltható. Egy Játékos a Játék teljes időtartama alatt kizárólag 1 darab nyereményre lehet jogosult.

4.4 A kettő darab nyertest Wedding Wood vagy Wedding Lake esküvő helyszín lefoglalásakor megadott e-mail címen és telefonszámon értesítjük legkésőbb 2023. április 4-én.

4.5 A Nyeremény a sorsolás napjától számított egy naptári éven belül vehető át személyesen a Wáberer Medical Center recepcióján személyi okmányok és a nyereményt igazoló hivatalos e-mail bemutatásával.

**5.1 Adózás, költségek**

5.1 A Nyereményekhez tartozó esetleges SZJA fizetési kötelezettséget a Szervező viseli. Szervezőt a Nyeremények fentiek szerinti átadásán és adóvonzatuk kiegyenlítésén kívül további kötelezettség nem terheli. Egyéb esetlegesen felmerülő költségek a Játékost terhelik.

**6. Adatvédelmi rendelkezések**

**6.1 Az adatkezelés célja és időtartama**

Az adatkezelés célja, hogy a Szervező a Játékos nyereményjátékban történő részvételét biztosíthassa, a nyereményjáték lebonyolításával kapcsolatban a Játékosok személyes adatait kezelje.

A Szervező a nyertes Játékos által megadott személyes adatokat (név, e-mail cím) a Játékkal összefüggésben, a Játék lebonyolítási időtartama alatt a kapcsolattartás, valamint a nyertesek azonosítása céljából kezelik.

**6.2 A személyes adatok kezelésének jogalapja**

A Játékban történő részvétellel kapcsolatos adatszolgáltatás önkéntes. Az információs önrendelkezési jogról és az információ szabadságról szóló 2011. évi CXII törvény (továbbiakban: Infotv.) 5.§ (1) bekezdés b) pontja értelmében a Játékos a Játékban történő részvétellel, azaz a Pályázat benyújtásával kifejezetten hozzájárulását adja ahhoz, hogy személyes adatait Szervező a Játékszabályzatban meghatározottak szerint kezelje, illetve használja fel, továbbá hozzájárul ahhoz, hogy nyertessége esetén nevét és a nyeremény átadásakor készített fotót a Szervező minden további feltétel és ellenérték megfizetése nélkül, kizárólag az adott Játékkal kapcsolatosan a Rajongói oldalon nyilvánosságra hozza, a nyilvánosságra hozatal kizárólag a Játékos nevét és nyerésének tényét, továbbá a nyeremény tárgyát tartalmazza.

**6.3 A Játékos adatvédelemmel kapcsolatos kötelezettségei**

A Játékos kizárólag saját valós adatait adhatja meg. A Játékos az adatok megadásával kifejezetten szavatolja, hogy saját és valós adatait adta meg. Amennyiben más személy adatainak megadásával más személy jogát sérti, úgy köteles az ebből esetlegesen eredő a Szervezőnél keletkezett kár összegét a polgári jog szabályai szerint megtéríteni, melybe beleértendő a Szervező által harmadik személynek fizetendő kártérítés, vagy hatóság által megállapított bírság is.

**6.4 Adatkezelő**

A Játék során a Játékos által megadott adatok kezelője a Szervező mint adatkezelő. A Szervező elérhetőségei:

Telefonszáma: +36209535268

E-mail címe: weddingwoodbudakeszi@gmail.com

**6.5 Játékos jogai személyes adatai kezelésével kapcsolatban**

A Játékos jogosult kérni a személyes adatai helyesbítését (megjelölve a helyes adatokat). Az adatkezelő a helyesbítést haladéktalanul elvégzi a nyilvántartásában, és ennek megtörténtéről írásban értesítik a Játékost.

A Játékos bármikor kérheti az adatai törlését– részben vagy egészben – ingyenesen, indokolás nélkül. Az adatkezelő a törlési kérelem kézhezvételét követően haladéktalanul gondoskodik a Játékos adatainak kezelése megszüntetéséről, és törli a Játékost és a Játékos adatait a nyilvántartásából.

Az Adatkezelő a tájékoztatás, helyesbítés vagy törlés iránti kérelmeket a 6.4. pontban meghatározott elérhetőségeken fogadja.

**6.6. Adatbiztonság**

A Szervező kötelezi magát arra, hogy gondoskodik az adatok biztonságáról, megteszi továbbá azokat a technikai és szervezési intézkedéseket, és kialakítja azokat az eljárási szabályokat, amelyek biztosítják, hogy a felvett, tárolt, illetve kezelt adatok védettek legyenek, illetőleg megakadályozza jogosulatlan felhasználását és jogosulatlan megváltoztatását. A Szervező gondoskodik arról, hogy a kezelt adatokhoz illetéktelen személy ne férhessen hozzá, ne hozhassa nyilvánosságra, ne továbbíthassa, valamint azokat ne módosíthassa, törölhesse.

**7. Vegyes rendelkezések**

7.1. A pályázatok hiányosságáért/hibájáért (pl. névelírás, címelírás, téves vagy nem valós adat feltüntetése stb.) az emiatt a nyereményjátékban történő részvétel – Szervező érdekkörén kívül eső – elmaradásáért vagy késedelméért Szervező kizárja a felelősségét.

7.2. Amennyiben a nyertes a nyereményét nem veszi át, a Szervező jogosult új nyertes sorsolására.

7.3. Szervező kizárja a felelősségét minden, a [www.weddingwood.hu](http://www.weddingwood.hu) és [www.weddinglake.hu](http://www.weddinglake.hu) weboldalakat, Rajongói oldalt, illetve az azokat működtető szervert ért külső, ún. sql támadások, illetve a telefonhálózatot ért támadások, meghibásodás estére. Tehát amennyiben a Rajongói oldalt, illetve szervert vagy a kiszolgáló hálózatot ért támadás folytán a Játékosok téves rendszerüzeneteket kapnak, stb. úgy ezen esetekre a Szervező semminemű felelősséget nem vállal.

7.5. A Szervező fenntartja a jogot a Játékszabályzat módosítására. Amennyiben a Játékszabályzat módosítása jogszabályváltozás miatt válik szükségessé, úgy a Szervezőnek jogában áll a Játékszabályzat módosítása egy adott Játék időtartama alatt is, ebben az esetben a Játékszabályzat módosításának hatálya a Szervező döntésétől függően kiterjed a folyamatban lévő Játékra is.

7.6. A Játékos a Pályázat 2.1. pont szerinti benyújtásával kijelenti, hogy a Játékszabályzatot elolvasta, megértette és a Játékszabályzat valamennyi rendelkezését magára nézve kötelezőnek ismeri el.

Budapest, 2023. 02. 14.

Global Partytrend Kft.

Szervező